PATVIRTINTA

Marijampolės „Ryto“ pagrindinės

mokyklos direktoriaus

2023 m. kovo 22 d. įsakymu Nr. V-54

**MARIJAMPOLĖS „RYTO“ PAGRINDINĖS MOKYKLOS**

**PAGALBOS MOKINIUI TEIKIMO TVARKOSAPRAŠAS**

**I. BENDROSIOS NUOSTATOS**

1. Marijampolės „Ryto“ pagrindinės mokyklos (toliau – Mokyklos) pagalbos mokiniui teikimo tvarkos aprašas (toliau – Aprašas) parengtas vadovaujantis Lietuvos Respublikos švietimo įstatymu, patvirtintu 2011 m. kovo 17 d. Nr. XI-1281 įstatymu (Žin., 2011, Nr. 38-1804) (suvestinė redakcija nuo 2020 m. birželio 1 d. iki 2020 m. rugpjūčio 31 d.); Lietuvos Respublikos minimalios ir vidutinės priežiūros įstatymu, patvirtintu 2010 m. gruodžio 14 d. Nr. XI-1232 (Žin., 2010, Nr. 157-7969); Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. Nr. V-950 (TAR, 2016-11-03, Nr. 26187); Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 08 d. įsakymu Nr. V-1229 (Žin., 2011, Nr. 92-4396); Psichologinės pagalbos švietimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 (Žin., 2011, Nr. 88-4220) ir nustato pagalbos mokiniams teikimo tikslus, uždavinius, principus, gavėjus, teikėjus, formas, rūšis, struktūrą, konsultacijų organizavimo principus.
2. Šis Aprašas reglamentuoja Mokyklos darbuotojų – pagalbos mokiniui specialistų, visuomenės sveikatos priežiūros specialisto, klasės vadovų, mokytojų ir mokyklos vadovų veiklą, susijusią su mokinių socialinių, pedagoginių, psichologinių poreikių tenkinimu bei lygių galimybių sudarymu, leidžiančiu didinti ugdymo(-si) veiksmingumą.
3. Pedagoginiai darbuotojai, spręsdami ugdymo(si) problemas, nuosekliai vadovaujasi algoritmu: mokinys ir jo mokytojas-klasės vadovas-tėvai-pagalbos mokiniui specialistai-VGK-administracija.

**II. PAGALBOS TEIKIMO TIKSLAS, UŽDAVINIAI, PRINCIPAI**

* 1. **Švietimo pagalbos tikslas** – įgyvendinti mokinių teisę į mokslą, kuri užtikrintų veiksmingą mokinių ugdymąsi mokykloje, padėtų jam įveikti mokymosi sunkumus, užtikrintų veiksmingą specialiųjų ugdymosi poreikių, gabiųjų ir talentingų mokinių ugdymąsi, sudarytų prielaidas pozityviai vaiko socializacijai, asmeninei ir pilietinei brandai.

1. **Švietimo pagalbos uždaviniai:** 
   1. užtikrinti mokinių saugumą Mokykloje;
   2. šalinti priežastis, dėl kurių mokiniai negali lankyti Mokyklos ar vengia tai daryti;
   3. užtikrinti vaikų mokymąsi pagal privalomojo ugdymo programas iki 16 metų;
   4. stebėti, analizuoti ir laiku identifikuoti kylančius mokinių mokymosi sunkumus;
   5. sudaryti sąlygas gabių mokinių ir mokinių, turinčių mokymosi sunkumų ugdymui(-si);
   6. padėti mokiniams adaptuotis Mokykloje ar naujoje ugdymo pakopoje;
   7. teikti mokiniui reikalingas psichologines, socialines, pedagogines paslaugas, telkiant švietimo pagalbos specialistus, mokytojus ir tėvus (globėjus, rūpintojus);
2. **Švietimo pagalbos teikimo principai:** 
   1. lygios galimybės – kiekvienam mokiniui užtikrinamas pagalbos prieinamumas;
   2. visuotinumas – pagalba teikiama visiems Mokyklos mokiniams, kuriems jos reikia;
   3. kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis;
   4. decentralizacija – šeimos, visuomenės bei kitų institucijų dalyvavimas;
   5. individualumas – pagalba teikiama atsižvelgiant į konkretaus mokinio problemas;

veiksmingumas – remiamasi profesionalia vadyba, tinkamais ir laiku priimtais sprendimais.

**II. ŠVIETIMO PAGALBOS GAVĖJAI, TEIKĖJAI, FORMOS IR BŪDAI**

1. Švietimo pagalbos gavėjai – Mokyklos mokiniai, mokytojai, mokinių tėvai.
2. Švietimo pagalbos teikėjai – klasių vadovai, mokytojai, psichologas, socialinis pedagogas, specialusis pedagogas, logopedas, sveikatos priežiūros specialistas, karjeros specialistas, Mokyklos vadovai.
3. **Švietimo pagalbos formos:** 
   1. **individualus darbas su mokiniu:** 
      1. turinčiu specialiųjų ugdymosi poreikių;
      2. mokomu namuose;
      3. atvykusiam/grįžusiam mokytis iš užsienio;
      4. besimokančiu pagal pradinio ir pagrindinio ugdymo programą (kai mokinys mokosi itin sėkmingai ar kyla mokymosi sunkumų);
      5. iškilus individualioms problemoms.
   2. **darbas su klase ar grupe:** 
      1. ugdymo dalyvių tarpusavio santykių reguliavimas;
      2. konsultacijos;
      3. darbas su gabiais mokiniais;
      4. psichologiniai ar sociologiniai tyrimai;
      5. specialiojo pedagogo ir/ar psichologo ir/ar logopedo grupiniai užsiėmimai;
      6. ugdymo specialisto konsultacijos;
      7. sveikatinimo veiklos vykdymas.
   3. **darbas su mokinio šeima ar jo atstovais pagal įstatymą:**
      1. pagalba sprendžiant problemas, trukdančias mokinio ugdymo(-si) procesui;
      2. tėvų (globėjų/rūpintojų) ir Mokyklos bendradarbiavimo stiprinimas.
   4. **darbas su Mokyklos bendruomene:**
      1. saugios aplinkos kūrimas ir palaikymas:
      2. savivaldos aktyvinimas.
   5. **darbas su socialiniais partneriais (policija, Vaiko teisės ir kt.), siekiant užtikrinti pagalbos veiksmingumą.**
4. **Švietimo pagalbos teikimo būdai:**
   1. konsultavimas (mokinio, mokinių grupės, mokytojų, tėvų (globėjų/rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save);
   2. ugdymo diferencijavimas mokiniui ar mokinių grupei, siekiant sudaryti palankias sąlygas tiek gabių, tiek mokymosi problemų turinčių mokinių ugdymui(si);
   3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;
   4. elgesio korekcija, socialiai priimtino elgesio modeliavimas;
   5. nusikalstamumo, mokyklos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, smurto ir teisės pažeidimų prevencija;
   6. pagalbos komandos telkimas Mokykloje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.

**III. ŠVIETIMO PAGALBOS TEIKIMO ORGANIZAVIMAS**

# Mokykla užtikrina sisteminę mokymosi pagalbą, kuri apima žemų pasiekimų prevenciją, iškilusių problemų sprendimą, sudaro sąlygas kiekvienam mokiniui mokytis pagal jo galias, siekti kuo aukštesnių pasiekimų, patirti mokymosi sėkmę. Teikiama optimali ir savalaikė ugdymo(si) / mokymo(si) parama, stiprinamas pastoliavimas mokiniui ugdymo(si) procese.

# Mokymosi pagalbos teikimo veiksmingumas mokykloje analizuojamas ir vertinamas kompleksiškai pagal individualią mokinių pažangą ir pasiekimų dinamiką.

# Mokykloje už mokymosi pasiekimų stebėsenos koordinavimą ir mokymosi pagalbos teikimo organizavimą atsakingi direktoriaus pavaduotojai ugdymui.

# Mokykla, siekdama gerinti mokinių mokymosi pasiekimus:

# nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka, migrantams ir kitiems, kurių lietuvių kalba nėra gimtoji;

# stebi, analizuoja mokinių pažangos dinamiką (diagnostinių testų (rugsėjo mėn.), pusmečių, metinių, bandomųjų testų (NMPP, PUPP) rezultatus);

# tobulina mokyklos mokinių pasiekimų ir pažangos vertinimo procesus, itin daug dėmesio skirdama grįžtamajam ryšiui, formuojamajam vertinimui pamokoje, diagnostiniam vertinimui; jais grindžia reikiamus sprendimus dėl įvairių mokinių grupių, klasių mokinių pasiekimų pokyčio, mokytojų ir visos mokyklos indėlio į mokinių pažangą;

# kartą per mėnesį pavaduotojai ugdymui aptaria (pagal kuruojamas klases), mokytojais, klasės vadovais priima reikiamus sprendimus. Du kartus per metus mokinių pasiekimai analizuojami Mokytojų tarybos posėdžiuose, mokiniai savo pažangą analizuoja klasės valandėlių metu, individualių pokalbių metu (mokinys, klasės vadovas, tėvai (globėjai/rūpintojai), dalyko mokytojas);

# kartu su mokiniu, mokinio tėvais (globėjais/rūpintojais) Vaiko gerovės komisija sprendžia mokinių vėlavimo į pamokas ir jų nelankymo priežastis;

# sudaro galimybes mokytojams tobulinti profesines žinias, dalykines kompetencijas ir gebėjimus.

# teikia pagalba mokiniams ruošiant namų darbus: 1–4 klasių mokiniai, lankantys pailgintos darbo dienos grupę, namų darbų užduotis atlieka prižiūrimi mokytojo; 5–10 klasių mokiniams sudarytos sąlygos namų darbus atlikti skaitykloje.

# Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

# dėl ligos ar kitų priežasčių praleidusiam dalį pamokų;

# gavusiam nepatenkinamą atsiskaitomųjų ar kitų užduočių įvertinimą;

# gavusiam kelis iš eilės nepatenkinamus kurio nors dalyko įvertinimus;

# jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

# jei nacionalinio pasiekimų patikrinimo metu nepasiekiamas patenkinamas lygis;

# jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

# kitais mokyklos pastebėtais mokymosi pagalbos poreikio atvejais.

**IV. VAIDMENŲ IR ATSAKOMYBĖS, TEIKIANT MOKYMOSI PAGALBĄ,**

**PASKIRSTYMAS**

# 15. Pagalbos mokiniui teikėjai:

# dalyko mokytojas:

# nustato mokymosi pagalbos poreikį, bendradarbiauja su klasės vadovu, pagalbos mokiniui specialistu;

* + 1. teikia pagalbą pamokoje (taiko priemones ir metodikas, atsižvelgdamas į mokinio mokymosi stilių, gebėjimus, darbo tempą; derina įvairius pasiekimų ir pažangos (įsi) vertinimo, stebėsenos būdus ir kt.)
    2. organizuoja pagalbą mokymosi sunkumų turintiems mokiniams pasitelkdamas gabiuosius mokinius;
    3. teikia trumpalaikes ir ilgalaikes konsultacijas:

# kai mokinio kontrolinis darbas (ar kitas atsiskaitomasis darbas) įvertintas nepatenkinamai ar/ir jis nesupranta pamokos medžiagos, mokytojui su mokiniu suderinus laiką, spragoms pašalinti skiriamos 1-2 konsultacijos. Mokiniui konsultacijos yra neprivalomos;

# kai du ar daugiau kontroliniai darbai (ar kiti atsiskaitomieji darbai) įvertinti nepatenkinamai, skiriamos 3-5 konsultacijos, mokiniui šios konsultacijos yra privalomos;

* + 1. nustačius kylančius sunkumus (mokinys dažnai neatlieka namų darbų, praleidžia pamokas be pateisinamos priežasties, vengia dirbti pamokoje, nesilaiko susitartų atsiskaitymo)

# 15.1.5.1. organizuoja individualų pokalbį su mokiniu ir kartu su juo priima sprendimą dėl pagalbos teikimo;

# apie atsiradusius mokymosi sunkumus informuoja klasės vadovą, tėvus (globėjus/rūpintojus): parašo komentarą e-dienyne, apie iškilusias problemas praneša telefonu;

# kreipiasi į mokyklos švietimo pagalbos specialistus, kuruojantį direktoriaus pavaduotoją ugdymui ir kartu priima sprendimus dėl mokymosi pagalbos teikimo.

# esant poreikiui (kai mokinys nedaro pažangos) bendradarbiaujama su tėvais, rengiamas pagalbos mokiniui teikimo planas (1 priedas).

* 1. **klasių vadovai:**

15.2.1. stebi ir analizuoja mokiniui kylančias problemas, emocinius sunkumus;

15.2.2. aptaria su mokinių pasiekimų gerinimo galimybes;

* + 1. siekia pažinti ugdytinių poreikius, polinkius, interesus, gabumus, puoselėja ugdytinių sveiką gyvenseną;
    2. vykdo šviečiamąją veiklą prevenciniais klausimais (smurto ir patyčių, žalingų įpročių, socialinių kompetencijų, emocinės sveikatos stiprinimo ir sveikos gyvensenos ugdymo ir kt.);
    3. suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta, patyčios ar kitokio pobūdžio išnaudojimas;
    4. bendradarbiauja su pagalbos mokiniui, karjeros ugdymo, sveikatos priežiūros specialistais;
    5. inicijuoja problemų sprendimą su klasėje dirbančiais mokytojais, mokinių tėvais (globėjais/rūpintojais);

# esant poreikiui (neįdedant mokiniui pastangų siekti asmeninės pažangos ar pan.) bendradarbiaujama su tėvais, rengiamas pagalbos mokiniui teikimo planas (1 priedas).

* + 1. stebi, analizuoja tėvų (globėjų/rūpintojų) bei socialinės aplinkos poveikį ugdymui(-si).
  1. **psichologinė pagalba** – teikiama, kai mokinys į psichologą kreipiasi savarankiškai, prašo mokinio tėvai (globėjai/rūpintojai), mokytojai (gavę tėvų (globėjų/rūpintojų) sutikimą), Vaiko teisių apsaugos tarnyba. Teikiant psichologinę pagalbą vykdoma:
     1. mokinio asmenybės ir ugdymosi problemų vertinimas, pagalbos būdų numatymas ir taikymas, bendradarbiaujant su mokinio tėvais (globėjais/rūpintojais) ir mokytojais, juos konsultuojant;
     2. mokinių, tėvų (globėjų, rūpintojų), pedagogų švietimas vaiko raidos psichologijos, pedagoginės ir socialinės psichologijos klausimais;
     3. psichologinių problemų prevencija.
  2. **socialinė pedagoginė pagalba –** teikiama, mokiniui, tėvams ar teisėtiems vaiko atstovams, mokytojams ir kitiems mokykloje dirbantiems specialistams:
     1. problemų, susijusių su įvairiais mokiniams kylančiais sunkumais (pagrindinių vaiko reikmių tenkinimo, saugumo užtikrinimo) vertinimas ir sprendimas;
     2. darbas su mokiniais, priklausomais nuo alkoholio, narkotinių medžiagų, patiriančiais seksualinį ar fizinį išnaudojimą;
     3. pagalba tėvams ar teisėtiems mokinio atstovams ugdant savo vaiką (suprasti jo socialinius ir psichologinius poreikius, jų tenkinimo svarbą, geriau suprasti tėvų teises ir pareigas);
     4. bendradarbiavimas su klasių vadovais, kitais pedagogais, specialistais, mokyklos administracija sprendžiant mokinių socialines-pedagogines problemas, ieškant efektyvių pagalbos būdų;
     5. bendradarbiavimas su klasių vadovais rūpinantis mokinių socialinių įgūdžių ugdymu;
  3. **specialioji pedagoginė ir specialioji pagalba** – teikiama, kai ją skiria mokyklos Vaiko gerovės komisija ir pedagoginė psichologinė tarnyba (toliau – PPT), tėvų (globėjų/rūpintojų) sutikimu:
     1. specialiosios pedagoginės pagalbos mokiniams teikėjai – specialusis pedagogas ir logopedas.
     2. specialioji pedagoginė ir specialioji pagalba teikiama mokiniams, kurie įtraukti į švietimo pagalbos gavėjų sąrašą.
  4. **visuomenės sveikatos priežiūros specialistas** – dirba bendradarbiaudamas su Mokyklos bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais:
     1. teikia sveikatinimo veiklos, mokinių fizinių ypatybių vertinimo pagal fizinio pajėgumo testų rezultatus ir mokinių fizinių ypatybių gerinimo rekomendacijas bei metodines konsultacijas mokytojams, mokiniams, jų tėvams (globėjams/rūpintojams), kaupia metodinę ir informacinę medžiagą mokinių sveikatos išsaugojimo ir stiprinimo klausimais ir organizuoja šios informacijos sklaidą (mokyklos stenduose, renginiuose, viktorinose ir pan.) Mokyklos bendruomenei;
     2. inicijuoja ir dalyvauja mokyklos sveikatinimo projektų (programų) rengime bei juos įgyvendinant;
     3. teikia pagalbą mokiniams ugdant sveikos gyvensenos ir asmens higienos įgūdžius;
     4. dalyvauja organizuojant mokinių maitinimo priežiūrą, skatinant sveiką mitybą bei sveikos mitybos įgūdžių formavimą;
     5. dalyvauja Mokyklos darbo grupėse, sprendžiančiose mokinių psichologines, adaptacijos ir socialines problemas.
  5. **Mokyklos vaiko gerovės komisija:**
     1. organizuoja ir koordinuoja prevencinį darbą, švietimo pagalbos teikimą mokiniams, mokytojams, mokinių tėvams (globėjams/rūpintojams), saugios ir palankios vaiko ugdymui aplinkos kūrimą;
     2. organizuoja švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas‘
     3. atlieka poveikio priemonių analizę.
  6. **karjeros specialistas:**
     1. teikia sistemingas, kokybiškas ir inovatyvias ugdymo karjerai konsultacijas mokiniams;
     2. organizuoja integruotas dalyko ir ugdymo karjerai pamokas, klasės valandėles, netradicinio ugdymo dienas bei kitus renginius;
     3. konsultuoja ugdymo karjerai klausimais mokytojus, mokinių tėvus (globėjus/rūpintojus).
  7. **Direktoriaus pavaduotojas ugdymui:**
     1. vykdo mokinių pasiekimų gerinimo proceso stebėseną ir analizę;
     2. pagal poreikį, suderinęs su mokytojais, paskirsto poreikių tenkinimo valandas mokymosi pagalbai teikti;
     3. parengia konsultacijų tvarkaraštį, kurį tvirtina mokyklos direktoriaus.
  8. **Kitų institucijų pagalba.**
     1. Mokykla bendradarbiauja su Vaiko teisių apsaugos tarnybos skyriumi, sveikatos, policijos, socialinę pagalbą teikiančiomis institucijomis, PPT tarnyba.

**IV. BAIGIAMOSIOS NUOSTATOS**

1. Pageidavimus, pasiūlymus dėl švietimo pagalbos mokiniui teikimo mokinių tėvai (globėjai/rūpintojai) žodžiu ar raštu gali pareikšti Mokyklos direktoriui, direktoriaus pavaduotojams ugdymui, klasių vadovams.

\_\_\_\_\_\_\_\_\_\_\_\_\_\_\_\_\_\_\_\_\_\_

APTARTA

**Metodinės tarybos 2022-03-16**

**Posėdžio protokoliniu nutarimu**

**(protokolas Nr. 4)**